b'\n_START_ARTICLE_\nSinin\xc3\xa4rhi\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nSinin\xc3\xa4rhi on vanttera lintu, jonka pituus on 29\xe2\x80\x9332\xc2\xa0cm ja siipiv\xc3\xa4li on 52\xe2\x80\x9358\xc2\xa0cm. V\xc3\xa4ritykselt\xc3\xa4\xc3\xa4n se on kirkkaan sininen, mutta sen selk\xc3\xa4 on ruosteenruskea.\n_START_SECTION_\nLevinneisyys\n_START_PARAGRAPH_\nSinin\xc3\xa4rhi el\xc3\xa4\xc3\xa4 Euroopassa, L\xc3\xa4nsi-Afrikassa ja L\xc3\xa4nsi-Aasiassa. Se talvehtii etel\xc3\xa4isess\xc3\xa4 Afrikassa._NEWLINE_Sinin\xc3\xa4rhi ei nykyisin pesi Suomessa, ja nykyisin lintua tavataan maassamme vain hyvin harvoin. Se on pesinyt Lounais-Suomessa viel\xc3\xa4 1900-luvun alussa ja pesii nyky\xc3\xa4\xc3\xa4n Suomea l\xc3\xa4himp\xc3\xa4n\xc3\xa4 harvinaisena Virossa. My\xc3\xb6s Ruotsista sinin\xc3\xa4rhi on kadonnut kokonaan. Viimeinen varma pesint\xc3\xa4 Suomesta on Ahvenanmaalta vuodelta 1943.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nSinin\xc3\xa4rhen yleisimpi\xc3\xa4 elinymp\xc3\xa4rist\xc3\xb6j\xc3\xa4 ovat lehtimets\xc3\xa4t, puistot, puutarhat, viljelysmaat ja pensaikot.\n_START_SECTION_\nLis\xc3\xa4\xc3\xa4ntyminen\n_START_PARAGRAPH_\nSinin\xc3\xa4rhi munii vuoraamattomaan puun koloon enint\xc3\xa4\xc3\xa4n 5 munaa kerrallaan.\n_START_SECTION_\nRavinto\n_START_PARAGRAPH_\nSinin\xc3\xa4rhi sy\xc3\xb6 hy\xc3\xb6nteisi\xc3\xa4, erityisesti kovakuoriaisia, sek\xc3\xa4 pieni\xc3\xa4 liskoja.'